Държавен вестник, бр. 7, 2026 г., стр. 71

БРОЙ  7	
Д Ъ Р Ж А В Е Н  В Е С Т Н И К 	
СТР.  71  
  
 
1. Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно равнище за придобиване на степен на професионална квалификация съгласно 
Закона за професионалното образование и обучение. 
За придобиване на трета степен на професионална квалификация по професията 
„Организиране на събития“ от Списъка на професиите за професионално образование и обучение, 
утвърден от министъра на образованието и науката със Заповед № РД09-2230 от 09.08.2024 г., 
изискванията за входящото минимално образователно равнище към кандидатите са: 
● за ученици – завършено основно образование; 
● за лица, навършили 16 години – придобито право за явяване на държавни зрелостни 
изпити или завършено средно образование. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. Описание на професията 
 
2.1. Трета степен на професионална квалификация по професията 
Професията „Организиране на събития“ обхваща дейности, свързани с планирането, 
координацията, провеждането, администрирането и оценяването на събития с различен характер 
и мащаб – културни, образователни, корпоративни, туристически, обществени, спортни и др.  
Специалистът по  „Организиране на събития“ в туризма е част от екипа на туроператори,  
места за настаняване, MICE (Meetings, Incentives, Conferences, Exhibitions) агенции за събития, 
обществени и културни институции, общини или самостоятелно лице (фрийланс/организатор на 
тематични събития и турове). Той участва в организирането и провеждането на възложено му 
събитие по зададен бюджет, график и очаквания на клиента, които са част от туристическия 
продукт и/или привличат туристи към дадена дестинация.  
Специалистът гарантира високо ниво на координация, комуникация и преживяване за 
участниците в културни събития (фестивали, концерти, изложби, възстановки), корпоративни 
пътувания (конференции, семинари, тиймбилдинги, фирмени уикенди), гастрономически събития 
(винен тур, фермерски пазар, дегустации) и др. Той участва в разработването на концепция и план 
за събитието, съобразен със спецификата на проявата и профила на участниците, подбира 
подходящо място/помещение за провеждането, договаря условията за тяхното използване и 
осигурява необходимото оборудване, като сцени, озвучителна и визуална техника, декори, 
платформи, инфраструктурни и логистични ресурси.  
Специалистът по професия „Организиране на събития“ обезпечава провеждането на 
събитията с човешки, финансови, материално-технически и информационни ресурси, изготвя 
проектобюджети, контролира разходите, води сметки, извършва плащания и изготвя финансови 
отчети и документация. Участва в изготвянето и координацията на планове за настаняване, 
хранене и всички законови изисквания, включително тези за здравословни и безопасни условия на 
труд (ЗБУТ). Участва в изграждането и управлението на организационни структури – комитети, 
екипи и оперативни звена, като осъществява подбор, подготовка, квалификация и ръководство на 
доброволци и подчинени. Контролира работата на екипите от изпълнители на отделните услуги, 
управлява времевите графици и ресурсите. Участва в съставянето на договорите с физически и 
юридически лица, следи за тяхното изпълнение и документира процеса. 
Специалистът прилага принципите на деловото общуване и осъществява ефективна 
комуникация с различни заинтересовани страни – участници, гости, медии, партньори, институции 
и спонсори. Участва в маркетинга и рекламата на събитията, информира и консултира различни 
потребителски групи относно възможностите за участие, мотивира и привлича партньори и